परवीन मलिक की कहानी- वसीयत
कहानी का आधार यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं। किरदारों के रूप में एक परिवार है। चंद सदस्य हैंStory of Parveen Malik - Will
कहानी का आधार
यह कोई कहानी नहीं है। इसका फिलहाल तो कोई मोड़ नहीं है क्योंकि इसके किरदारों की कोई शक्ल, कोई आवाज़, कोई आज, कल हम नहीं जानते हैं। हां, इसमें किरदार ज़रूर हैं।
किरदारों के रूप में एक परिवार है। चंद सदस्य हैं उसके। चार या शायद पांच या छह...तय नहीं है इनकी गिनती भी। जो तय है, वो ये कि यह परिवार सड़क किनारे खड़ा है।
क्यों? पता नहीं। कहां से आया है, कहां जाएगा...मालूम नहीं। क्या जाने उनका रहन-सहन कैसा है? वो जिस सड़क पर खड़े हैं, वो किसी शहर की है, कस्बे या गांव की? या कोई राजमार्ग है? दोराहा-तिराहा है?
वसीयत
एक परिवार, एक खून, फिर भी अजीब खामोशी…अजीब दूरी, अजीब सन्नाटा।
शाम ढले सब वृद्धाश्रम से चौराहे तक पैदल आ गए थे पर किसी ने से किसी से कोई बात नहीं की थी।
आखिर एक आवाज़ ने चुप्पी तोड़ी, ‘बाऊजी ऐसी वसीयत करेंगे, सोचा न था’
‘इस उम्र में ऐसा मज़ाक ?’ दूसरी परछाई से आवाज़ आई।
‘कुछ सोचकर नाना जी ने सारी संपत्ति वृद्धाश्रम को दी है।’ तीसरी आवाज़ एक बच्ची की थी।
सन्नाटा फिर पसर गया। बच्ची की आवाज़ ने मानो सब को अतीत में पहुंचा दिया। पिछले सात बरसों में किसी ने बाऊजी की सुध न ली थी। इसी से आहत होकर सुकान्त जी ने सारी वसीयत
वृद्धाश्रम को देने का निर्णय लिया।
वृद्धाश्रम के अधिकारियों और वकीलों के नोटिस के अनुसार सुकान्त जी के दोनों बेटे, बहुएं, बेटी, दामाद और नवासी दीक्षा फौरन पहुंचे थे। वसीयत में हिस्सा मिलने की उम्मीद ने सबको पंख लगा दिए थे और सब नौ बजे से पहले ही वृद्धाश्रम पहुंच गए थे। सारा दिन अधिकारियों और वकील के साथ बातचीत और कागज़ी कार्रवाईयों में गुज़र गया।
सुकांत जी ने वसीयत वृद्धाश्रम की नर्स को दी थी जिसने अधिकारियों को सूचित किया था।
अधिकारियों ने वकील की सलाह से सब परिवार वालों को आज बुलाया और वसीयत की कापी दी थी।
‘नानाजी कितना सोचते हैं ना आपके बारे में?’ दीक्षा की आवाज़ में मासूमियत थी, ‘देखो न मां, लिखा है कि मेरे सारे पैसों से वृद्धाश्रम में कुछ अन्य कमरे बनवा दिए जाएं। कल को मेरे बच्चों को यहां पर कोई तकलीफ ना हो।’
आखिरी वाक्य सुनकर सब मानो जम गए थे। सबकी आंखें झुकी थीं।